Выступаючы перад прысутнымі, Наталля Качанава адзначыла, што кожная ўстанова адукацыі павінна працаваць з максімальнай эфектыўнасцю. Па словах віцэ-прэм’ера, у Беларусі добра выбудавана сістэма адукацыі. У краіне працуюць кваліфікаваныя выкладчыкі, педагогі, прафесіяналы сваёй справы. “Асноўнае пытанне, на якім робіцца акцэнт сёння, — гэта эфектыўная работа кожнай установы — няхай гэта будзе дашкольная ўстанова адукацыі, вышэйшая навучальная ўстанова або ўстанова ў сістэме дадатковай, спецыяльнай адукацыі”, — сказала віцэ-прэм’ер. Пытанням матэрыяльна-тэхнічнага забеспячэння, будаўніцтва, рэканструкцыі, мадэрнізацыі і капітальнага рамонту школ больш увагі павінны ўдзяляць мясцовыя органы ўлады, адзначыла Наталля Качанава. Каардынуючую ролю ў гэтым павінна адыгрываць Міністэрства адукацыі. Разам з тым кожны кіраўнік у рэгіёне — у раённым цэнтры, горадзе — павінен дакладна ўяўляць, як будзе развівацца сістэма адукацыі ў плане адкрыцця або закрыцця школ, дзіцячых дашкольных устаноў. Калі прымаюцца такія рашэнні, яны павінны быць выверанымі і прадуманымі. У цэлым перад сістэмай адукацыі стаяць сур’ёзныя задачы, якія неабходна вырашаць. Неаднаразова пытанні развіцця і ўдасканалення сістэмы адукацыі разглядаліся кіраўніком дзяржавы на нарадах, пры выступленні на Усебеларускім народным сходзе, у пасланні прэзідэнта беларускаму народу і Нацыянальнаму сходу.